Ragnar Nordli

Ragnar Nordli (født 28. september 1911 i Oslo, død 3. mai 1944 på Grini)  var en norsk motstandsmann, medlem i Norges Kommunistiske Partis sentrale ledelse.Nettsidene til NKP Midt Norge

Nordli var før krigen sekretær i Nansenhjelpen i Oslo.

Under krigen arbeidet han med illegale aviser, var med i Milorg, hjalp jøder og andre flyktninger over grensa til Sverige og samlet inn penger til arrestertes slektninger. Nordli ble valgt inn i NKPs sentralkomite på det utvidete sentralkomitemøtet partiet arrangerte i Oslo 31. desember 1941Side 192. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1 - kamuflert som et nyttårsarrangement. På samme møte ble Peder Furubotn valgt til generalsekretær. Nordli ble etter hvert leder for NKPs militærapparat på Østlandet.Side 394. Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

Nordli ble arrestert 9. juni 1943, og døde i lungebetennelse på Grini 3. mai 1944.Side 430. Våre falne, bind 3 

Han er gravlagt på Nordre gravlund i Oslo.

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Personer fra Oslo
Kategori:Fødsler i 1911
Kategori:Dødsfall i 1944